Държавен вестник, бр. 88, 2025 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  88
1. Изисквания към кандидатите
1.1. Изисквания към кандидатите за входящо минимално образователно и/или входящо
квалификационно равнище за придобиване на степен на професионална квалификация 
съгласно Закона за професионалното образование и обучение 
За придобиване на трета степен на професионална квалификация по професията 
„Хидрология, хидрогеология и метеорология“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище 
към кандидатите са: 
• за ученици – завършено основно образование;
• за лица, навършили 16 години – придобито право за явяване на държавни зрелостни
изпити или завършено средно образование. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
2. Описание на професията
Лицата, придобили трета степен на професионална квалификация по професията
„Хидрология, хидрогеология и метеорология“, на този етап получават достатъчни познания и 
умения в областта на хидрологията, хидрогеологията и метеорологията.  
В областта на хидрологията се разработват теми, свързани с генезиса на речния отток, 
многогодишните колебания на речния отток, вътрешногодишното и пространственото 
разпределение на речния отток и водните ресурси. По-конкретно се разработват дейности, 
като управление на водните ресурси, изследвания върху химичния състав и състоянието на 
повърхностните води, генезис на речния отток, многогодишни колебания и режим и на 
водните ресурси, както и влиянието на климатичните промени върху водните ресурси. 
В областта на хидрогеологията обучаваните получават знания и придобиват умения за 
извършване на различни хидрогеоложки изследвания и анализи, които включват оценка на 
водните ресурси, изследване на подземните води и тяхното влияние върху околната среда. 
Завършилите могат да бъдат отговорни за планиране и изпълнение на теренни измервания, 
събиране на образци и анализ на данните. Те могат да работят както в лабораторна среда, така 
и на терен, събирайки и анализирайки проби от почвата и водните ресурси. Познанията по 
хидрогеология дават възможности за сътрудничество с геолози, инженери и други 
специалисти, за да се изготвят подробни отчети и да се вземат решения относно управлението 
на водните ресурси и опазването на околната среда. 
В областта на метеорологията обучаваните получават широки познания и придобиват 
умения за извършване на различни метеорологични измервания и анализи, които включват 
наблюдения на атмосферните условия, измерване на метеорологични параметри, като 
температура, влажност, налягане и вятър, както и прогнозиране на времето. Завършилите 
могат да работят както на терен, така и в метеорологични центрове, използвайки различни 
инструменти и технологии за събиране и обработка на данни. Те могат да бъдат отговорни за 
изготвянето на метеорологични прогнози и издаването на предупреждения за опасни 
метеорологични явления. Длъжностите в сферата на метеорологията може да се изпълняват 
самостоятелно или в сътрудничество с други специалисти в областта на метеорологията за 
решаване на сложни проблеми и изготвяне на анализи и отчети.  
При изпълнение на трудовите си дейности завършилите професията „Хидрология, 
хидрогеология и метеорология“ носят отговорност за собствената си безопасност и тази на 
поверените им екипи, целесъобразното и ефективното използване на поверената им техника,